Emirato han Dubai

An Emirato han Dubai (Inarabo: إمارة دبيّ‎; pr. Imārat Dubayy) usá han pitó nga mga emirato han Emiratos Arabes Unidos. An pamunuan han emirato amo an eponimo nga syudad, Dubai. Nahamutang iní ha Desyerto han Arabya ha baybayon han Gulfo han Persia. Ginsasapitán iní ha salatan han emirato han Abu Dhabi, ha dumagsaan han emirato han Sharjah, ha timugan han nasod han Oman, ha katundan han emirato han Ajman, ngan ha amihan han emirato han Ras al-Khaimah. Han Disyembre 1971, naghiusá an mga emirato paghimo han Emiratos Arabes Unidos, nga diin naghumán hirá han ira status hin pagka-Protektorado han British. An emir o namumuno han emirato hi Sheikh Mohammed bin Rashid Al Maktoum, ngan gindudumara an emirato han Kagamhanan han Dubai. Nahihimo an emirato hin iba nga mga dirudilain nga mga munisipyo ngan mga baranggay. An súlod nga exclave han Hatta nahamutang hin mga 134 ka km ha sidlangan tikang han Syudad han Dubai. Ginsasapitán iní han Oman ha sinirangan ngan salatan, han mga baranggay han Sayh Mudayrah ngan Masfout ha Ajman ha katundan, ngan han Ras Al-Khaimah ha amihan. Mga emir o namumuno han Dubai 9 Hulyo 1833 – 1836 Sheikh Obeid bin Said bin Rashid (namatay 1836) 9 Hulyo 1833 – 1852 Sheikh Maktoum bin Butti bin Suhail (namatay 1852) 1852 – 1859 Sheikh Saeed bin Butti (namatay 1859) 1859 – 22 Nobyembre 1886 Sheikh Hasher bin Maktoum (namatay 1886) 22 Nobyembre 1886 – 7 Abril 1894 Sheikh Rashid bin Maktoum (namatay 1894) 7 Abril 1894 – 16 Pebrero 1906 Sheikh Maktoum bin Hasher Al Maktoum (namatay 1906) 16 Pebrero 1906 – Nobyembre 1912 Sheikh Butti bin Suhail Al Maktoum (ca. 1851–1912) Nobyembre 1912 – Septyembre 1958 Sheikh Saeed bin Maktoum bin Hasher Al Maktoum Septyembre 1958 – 7 Oktubre 1990 Sheikh Rashid bin Saeed Al Maktoum (1912–1990) 7 Oktubre 1990 – 4 Enero 2006 Sheikh Maktoum bin Rashid Al Maktoum (ca. 1943–2006) 4 Enero 2006 Sheikh Mohammed bin Rashid Al Maktoum (natawo 1949) Mga pinambasaran